polyglot-tagger/wikipedia-language-snippets-filtered huggingface dataset:
ಈ ಪದದ ಎರಡನೆಯ ಅಕ್ಷರದ ಸರಿಯಾದ ಉಚ್ಛಾರ ಪದದ 'ಬ್ಯಾ'ನ್ನು ಹೇಳಿದ ಹಾಗಿರಬೇಕು. ಪಶ್ಚಿಮ ಅಮೇರಿಕದಿಂದ ಬಂದ ಕೆಲವರು ಫಾದರ್ ಶಬ್ದದ ಆ ಉಚ್ಛಾರವನ್ನು ಬಳಸಿ ಈ ಶಬ್ದವನ್ನು ಹೇಳುತ್ತಾರೆ; ಸ್ಪ್ಯಾನಿಶ್ಷರು ಬಳಸುವ ಉಚ್ಚಾರಕ್ಕೆ ಇದು ತುಸು ಹತ್ತಿರದಲ್ಲಿದ್ದರೂ, ಸ್ಥಳೀಯರು ಇದನ್ನು ಅನುಮೋದಿಸುವುದಿಲ್ಲ. ಇಲ್ಲಿ ಗಮನಿಸಬೇಕಾದ ಅಂಶವೆಂದರೆ, ಜಾರ್ಜ್ ಡಬ್ಲ್ಯೂ ಬುಶ್ ತಾವು ಸ್ಪರ್ಧಿಸಿದ್ದ 2004ರ ಅಧ್ಯಕ್ಷೀಯ ಚುನಾವಣೆಯಲ್ಲಿ ಕೂಡ ಫಾಕ್ಸ್ ಪಾಸ್ ನ್ನು ಹೊರಡಿಸಿದ್ದರು. ಆದರೆ, 2004ರ ಜೂನ್ 18ರಂದು ಅಧ್ಯಕ್ಷ ಬುಶ್ ರೆನೋ-ಸ್ಪಾರ್ಕ್ಸ್ ಸಮುದಾಯ ಭವನದಲ್ಲಿ ಮತ್ತೊಮ್ಮೆ ಪ್ರಚಾರ ಕಾರ್ಯ ನಡೆಸಿದಾಗಲೇ ಈ ಸಂಗತಿ ದೋಷಮುಕ್ತವೆಂದು ಸಾಬೀತಾಗಿದ್ದು. ಅಧ್ಯಕ್ಷ ಬುಶ್ ತಮ್ಮ ಭಾಷಣವನ್ನು ಆರಂಭಿಸಿ, "ಇಲ್ಲಿ ಈ ಸಂದರ್ಭದಲ್ಲಿ ಸರಿಯಾದ ಆ ಉಚ್ಛಾರವನ್ನು ಎತ್ತಿ ಹಿಡಿಯಲು ನನಗೆ ತುಂಬಾ ಹೆಮ್ಮೆ ಎನಿಸುತ್ತದೆ" ಅಂದಾಗ ನೆರಇದ್ದ ಜನಸ್ತೋಮದಿಂದ ಒಪ್ಪಿಗೆಯ ಅನುಮೋದನೆಯ ಚಪ್ಪಾಳೆಯ ಮೊರೆತ. ಅವರು ಮತ್ತೊಮ್ಮೆ ತುಂಬಾ ಹಗುರಾಗಿ, "ನಿಮ್ಮ ನಿರೀಕ್ಷೆಯಂತೆ ನಾನು ಅದನ್ನು ಸರಿಯಾಗಿಯೇ ಉಚ್ಚರಿಸಿದ್ದೇನೆ, ಅಲ್ಲವೇ?" ಅಂದಾಗಲೂ ಜನರಿಂದ ಹರ್ಷೋದ್ಗಾರ!
ಆನಂತರದ ಚುನಾವಣೆಯಲ್ಲಿ ಅಧ್ಯಕ್ಷ ಬುಶ್ ನೆವಾಡಾ ರಾಜ್ಯವನ್ನು ಎತ್ತಿ ಹಿಡಿದರು.
ಸಂಸತ್ ಸದಸ್ಯ ಹ್ಯಾರಿ ಮಾರ್ಟನ್ಸನ್ ನೆವಾಡಾ ಪದದ ಆಗಿನ ಉಚ್ಚಾರಕ್ಕೆ ಪರ್ಯಾಯವಾಗಿ ಮತ್ತೊಂದು ಉಚ್ಚಾರದ ಬೇಡಿಕೆಯೊಂದನ್ನು ಮಂಡಿಸಿದ್ದರು.
ನೆವಾಡಾ ಶಾಸಕಾಂಗವು ಸೆನೆಟ್ ಎಂದು ಕರೆಯಲಾಗುವ ಮೇಲ್ಮನೆ ಮತ್ತು ಅಸೆಂಬ್ಲಿ ಎಂದು ಕರೆಯಲಾಗುವ ಕೆಳಮನೆ ಎಂಬೆರಡು ಉಭಯಸದನಗಳ ಆಡಳಿತ ವ್ಯವಸ್ಥೆಯಾಗಿದೆ. ಸೇನೇಟಿನ ಸದಸ್ಯರುಗಳು ಮತ್ತು ಅಸೆಂಬ್ಲಿ ಸದಸ್ಯರುಗಳು, ನಾಲ್ಕು ವರ್ಷಗಳ ಕಾಲ ಸೇವೆಯಲ್ಲಿರುತ್ತಾರೆ. ನೆವಾಡಾ ಶಾಸಕಾಂಗದ ಎರಡೂ ಸದನಗಳು 2010ರಲ್ಲಿ ಆರಂಭಗೊಂಡಿರುವ ಅವಧಿಯ ಪಟ್ಟಿಯನ್ನು ಅನುಸರಿಸುತ್ತವೆ. ಆ ಪ್ರಕಾರ, ಸದನದ ಮಹಿಳಾ ಮತ್ತು ಪುರುಷ ಸದಸ್ಯರುಗಳಿಬ್ಬರಿಗೂ, ಪ್ರತಿ ಸದನದಲ್ಲಿ 12 ವರ್ಷಗಳ ಕಾಲ ಸೇವೆ ಸಲ್ಲಿಸುವ ಅವಕಾಶವಿರುತ್ತದೆ. (ಇಲ್ಲಿ ಸದಸ್ಯರ ಆಯ್ಕೆಯು ನೇರ ಅಥವಾ ಚುನಾವಣೆಯ ಮೂಲಕ ನಡೆಯುತ್ತದೆ ಮತ್ತು ಅವಧಿಯು ಅಜೀವವಾಗಿರುತ್ತದೆ.) ಸಂವಿಧಾನದ ಈ ಪ್ರಕ್ರಿಯೆಯನ್ನು ಇತ್ತೀಚಿಗೆ ನೆವಾಡಾ ಉಚ್ಛನ್ಯಾಯಾಲಯದಲ್ಲಿ ಎತ್ತಿ ಹಿಡಿದು, ಅನಾಮಧೇಯವಾಗಿ ಮತ್ತು ಅವಿರೋಧವಾಗಿ ಅಂಗೀಕರಿಸಿ ನಿರ್ಣಯ ತೆಗೆದುಕೊಳ್ಳಲಾಯಿತು. ಈ ವಿಷಯಕ್ಕೆ ಸಂಬಂಧ ಪಟ್ಟಂತೆ ನಿಯಮಗಳು 2010ರಿಂದ ಜಾರಿಗೆ ಬರುತ್ತವೆ. ಸಂಸತ್ತಿನ ಕಲಾಪವು ಪ್ರತಿ ಬೆಸ ವರ್ಷದ 120 ದಿನಗಳ ಕಾಲ ನಡೆಯುತ್ತದೆ. ಒಮ್ಮೊಮ್ಮೆ ವಿಶೇಷ ಸಂದರ್ಭಗಳಲ್ಲಿ ಗವರ್ನರ್ ರವರ ಆದೇಶದಂತೆ ಅದಕ್ಕೂ ಹೆಚ್ಚು ದಿನಗಳ ಕಾಲ ನಡೆಯುತ್ತದೆ. ಪ್ರಸ್ತುತ, ಮೇಲ್ಮನೆ ಮತ್ತು ಕೆಳಮನೆಗಳು ಡೆಮೊಕ್ರಟಿಕ್ ಪಕ್ಷದ ನಿಯಂತ್ರಣದಲ್ಲಿವೆ.
ಇಲ್ಲಿನ 80%ಕ್ಕಿಂತಲೂ ಅಧಿಕ ಹೆಚ್ಚಿನ ಜಾಗವು ಅಮೇರಿಕ ಸಂಯುಕ್ತ ಸಂಸ್ಥಾನದ ಒಡೆತನದಲ್ಲಿದೆ. ಇದಕ್ಕೆ ಪ್ರಮುಖ ಕಾರಣವೆಂದರೆ, ಇಡೀ ನೆವಾಡಾದಲ್ಲಿಯೇ ಅಷ್ಟೊಂದು ಶುಷ್ಕ ಮರುಭೂಮಿಯಲ್ಲಿ ವಿಶಾಲವಾದ, ಅನುಕೂಲಕರವಾದ ಮೇಲ್ವಿಚಾರಕ ಕೊಠಡಿಗಳನ್ನು ನಿರ್ಮಿಸುವುದಕ್ಕೆ ಅನುಮತಿ ನೀಡಲಾಗಿರಲಿಲ್ಲ. ಅದಕ್ಕೆ ಬದಲಾಗಿ ನೀರಿನ ಸೆಲೆಯನ್ನು ಕಂಡುಕೊಂಡು ಅದರ ಸುತ್ತಲೂ ವಾಸಯೋಗ್ಯ ನಿವಾಸಗಳನ್ನು ಮತ್ತು ಅಗತ್ಯ ಬೆಳೆಗಳನ್ನು ಬೆಳೆದುಕೊಳ್ಳುವ ಅನುಕೂಲಗಳನ್ನು ಅಲ್ಲಿ ನೆಲೆಗೊಂಡಿದ್ದ ಪ್ರಾಥಮಿಕ ನಿವಾಸಿಗಳು ಮಾಡಿಕೊಂಡಿದ್ದರು. ಲೈವ್ಸ್ಟಾಕ್ ಇಂತಹ ಒಂದು ಪ್ರದೇಶ. ಅಲ್ಲಿ ನೀರಿಲ್ಲದೆಯೇ ಕೃಷಿ ಮಾಡುವ ಒಂದು ಪರ್ಯಾಯ ಕೃಷಿ ವಿಧಾನವನ್ನು ಕಂಡುಕೊಳ್ಳಲಾಗಿತ್ತು. ವಾಸಯೋಗ್ಯ ವಸತಿ ನೆಲೆಗಳನ್ನು ಕಟ್ಟಿಕೊಳ್ಳುವ ಹೋಂಸ್ಟೆಡ್ ಕಾಯಿದೆಯ ಯೋಜನೆಯ ವಿಫಲತೆಗೆ ಕಾರಣ, ಬಹುಶಃ ನೆವಾಡಾದ ಭೌಗೋಳಿಕತೆಯನ್ನು ಸರಿಯಾಗಿ ಅಭ್ಯಾಸ ಮಾಡದಿರುವುದೂ ಒಂದು ಕಾರಣವಿರಬಹುದು. ಆದರೂ, ಸೇಜ್ಬ್ರಶ್ ರೆಬೆಲ್ಸ್ ಎಂಬ ಒಂದು ಸಮುದಾಯ ಹೇಳುವ ಹಾಗೆ ಗಣಿಗಾರಿಕೆಯ ಪರಿಣಾಮವಾಗಿ ಜನಸಾಮಾನ್ಯರಿಂದ ಭೂಮಿಯನ್ನು ಕಿತ್ತುಕೊಳ್ಳುವ ಹುನ್ನಾರವಿದ್ದವರೇ ಹೀಗೆ ಮಾಡಿರಬಹುದು ಎಂದು ವಾದಿಸುತ್ತಾರೆ. ಈ ವಿಷಯವು ಈಗಲೂ ಸ್ಥಳೀಯ ಇತಿಹಾಸಜ್ಞರಿಂದ ಚರ್ಚೆಗೊಳಗಾಗುತ್ತಲೇ ಇದೆ.
ಅಂತರರಾಜ್ಯ 15 ರೈಲುಮಾರ್ಗವು ರಾಜ್ಯದ ದಕ್ಷಿಣದ ತುದಿಯಿಂದ ಹಿಡಿದು ಲಾಸ್ ವೇಗಾಸ್ ಮತ್ತು ಇತರ ಮಾರ್ಗಗಳಲ್ಲೂ ಸಂಚರಿಸುತ್ತದೆ. -215 ಮತ್ತು ಸ್ಪರ್ ರೂಟ್ -515 ಮಾರ್ಗಗಳು ಕೂಡಾ ಲಾಸ್ ವೇಗಾಸ್ ಮಹಾನಗರದ ತುಂಬೆಲ್ಲ ಸಂಚರಿಸುತ್ತವೆ. ಅಂತರರಾಜ್ಯ 80 ನೆವಾಡಾದ ಉತ್ತರದ ಬಹುತೇಕ ಭಾಗವನ್ನು ಹಾಯ್ದು, ಸಾಮಾನ್ಯವಾಗಿ ಪೂರ್ವದ ಉತಾಹಿನ ಹಂಬೋಲ್ಟ್ ನದಿಯನ್ನು ಬಳಸಿಕೊಂಡು, ರೆನೋವಿನ ಮೂಲಕ ಪಶ್ಚಿಮಕ್ಕೆ ಹೊರಟು ಕ್ಯಾಲಿಫೋರ್ನಿಯಾವನ್ನು ಸೇರುತ್ತದೆ. ಇದು ಸಹ ಸ್ಪರ್ ರೂಟ್ -580ನ್ನು ಹೊಂದಿದೆ. ಸಂಯುಕ್ತ ಸಂಸ್ಥಾನದ ಕೆಲವು ಪ್ರಾಂತ್ಯಗಳಲ್ಲಿ ಕೂಡ ಈ ರೈಲು ಮಾರ್ಗವು ಹಾದುಹೋಗುತ್ತದೆ: ಅವುಗಳಲ್ಲಿ, ಯುಎಸ್ 6, ಯುಎಸ್ 50, ಯುಎಸ್ 93, ಯುಎಸ್ 95, ಮತ್ತು ಯುಎಸ್ 395 ಪ್ರಮುಖವಾದವು. 189 ನೆವಾಡಾ ರಾಜ್ಯ ಹೆದ್ದಾರಿಗಳು ಸಹ ಸಂಚಾರ ವ್ಯವಸ್ಥೆಯನ್ನು ಕಲ್ಪಿಸುತ್ತವೆ. ತನ್ನ ಎರಡು ಪ್ರಮುಖ ಜನಸಾಂದ್ರಿತ ಪ್ರದೇಶಗಳನ್ನು ಸತತವಾಗಿ, ನೇರವಾಗಿ ಸೇರಿಸಬಲ್ಲಂತಹ ಅಂತರರಾಜ್ಯ ಹೆದ್ದಾರಿ ಮಾರ್ಗವನ್ನು ಹೊಂದಿಲ್ಲದ, ಅಮೇರಿಕಾದ ರಾಜ್ಯಗಳಲ್ಲಿ ನೆವಾಡಾ ಕೂಡ ಒಂದು. ಎಲ್ಲೆಲ್ಲಿ ಹೊರಳಬೇಕೆಂಬ ಹೆದ್ದಾರಿ ಮಾರ್ಗ ಸೂಚಕಗಳನ್ನು ಹೊಂದಿರುವ ಸಂಯುಕ್ತ ಸಂಸ್ಥಾನಗಳ, ಲಾಸ್ ವೇಗಾಸ್ ಮತ್ತು ರೆನೋಗಳನ್ನು ಸೇರಿಸುವ ಎಷ್ಟೋ ಅಂತರರಾಜ್ಯ ಹೆದ್ದಾರಿಗಳೂ ಕೂಡ ಸರಿಯಾಗಿಲ್ಲ.
ಅನಿಯಂತ್ರಿತ ಜೂಜಾಟ ನೆವಾಡಾದ ಗಣಿಪ್ರದೇಶಗಳಲ್ಲಿ ತುಂಬಾ ಸಾಮಾನ್ಯವಾಗಿತ್ತು. ಆದರೆ, ಮುಂದೆ, 1909ರಲ್ಲಿ ದೇಶಾದ್ಯಂತ ಕಾನೂನು ಬಾಹಿರ ಪಂದ್ಯಗಳು ಎಂಬ ಕಾಯಿದೆಯಡಿ ಅದನ್ನು ನಿಷೇಧಿಸಲಾಯಿತು. ಔದ್ಯೋಗಿಕ ಕ್ಷೇತ್ರದಲ್ಲಿ ಆದ ಹಠಾತ್ ಕುಸಿತದಿಂದಾಗಿ ಗಣಿ ರಫ್ತುಗಾರಿಕೆಯಲ್ಲಿ ಮತ್ತೆ ಮತ್ತೆ ಕುಸಿತ ಉಂಟಾಯಿತು ಮತ್ತು ಕೃಷಿ ಉತ್ಪನ್ನದಲ್ಲಿಯೂ ಗಣನೀಯ ಕುಸಿತ ಉಂಟಾಯಿತು. ಇದೆ ನೆಪದಿಂದ ನೆವಾಡಾ ರಾಜ್ಯದಲ್ಲಿ ಅಲ್ಲಿಯ ಶಾಸಕಾಂಗ ಪಕ್ಷದ ಅನುಮತಿ ಪಡೆದು ಮತ್ತೆ 1931ರ ಮಾರ್ಚ್ 19ರಂದು ಜೂಜಾಟವನ್ನು ಅಧಿಕೃತವಾಗಿ, ಕಾನೂನಿನ ವ್ಯಾಪ್ತಿಯಲ್ಲಿ ಆಡಲು ಮತ್ತೆ ಚಾಲನೆಗೊಳಿಸಲಾಯಿತು. ಆ ಸಮಯಕ್ಕೆ, ರಾಜ್ಯದ ಆರ್ಥಿಕ ಸ್ಥಿತಿಗತಿಯಲ್ಲಿ ಸುಧಾರಣೆಯಾಗುವವರೆಗೂ ಮಾತ್ರವೇ ಜೂಜಾಟಕ್ಕೆ ತಾತ್ಕಾಲಿಕ ಅನುಮತಿಯನ್ನು ಕೊಡಲಾಗಿದೆ ಎಂದೇ ಜೂಜು ಪ್ರಪಂಚದ ಪ್ರತಿಪಾದಕರು ಮತ್ತು ಮುಂಚೂಣಿಯಲ್ಲಿದ್ದ ಜೂಜು ಗುಂಪುಗಳು ಭಾವಿಸಿದ್ದವು. ಇದು ಆಗಿನ ನೆವಾಡಾದ ಕೈಗಾರಿಕೋದ್ಯಮವನ್ನು ಆಗಿನ ಮಟ್ಟಿಗೆ ಎತ್ತಿ ಹಿಡಿಯಬಹುದೆಂಬ ಆಶಾವಾದವನ್ನೂ ತಳೆಯಲಾಗಿತ್ತು. ಇಷ್ಟಾದರೂ, ಈಗಿನ ವಾತಾವರಣದಲ್ಲಿ ನೆವಾಡಾದ ಕೈಗಾರಿಕೋದ್ಯಮದಲ್ಲಿಯೇ ಹೆಚ್ಚಿನ ಬೆಳವಣಿಗೆ ಸಾಧ್ಯವಾಗಿರುವುದರಿಂದ ಜೂಜಾಟವನ್ನು ಮತ್ತೆ ಪ್ರಾರಂಭ ಮಾಡಲು ಅನುಮತಿ ನೀಡಿರುವ ಅಂಶವನ್ನು ಗಂಭೀರವಾಗಿಯೇನೂ ಪರಿಗಣಿಸಲಾಗಿಲ್ಲ.
ನೆವಾಡಾ ದಕ್ಷಿಣ ಪ್ರಾಂತ್ಯದ ಕ್ಷಿಪ್ರ ಬೆಳವಣಿಗೆಯಿಂದಾಗಿ ಉತ್ತರ ಮತ್ತು ದಕ್ಷಿಣ ರಾಜಕೀಯ ಕ್ಷೇತ್ರಗಳಲ್ಲಿ ಗಮನಾರ್ಹ ಬಿರುಕು ಉಂಟಾಗಿದೆ. ಉತ್ತರ ಕ್ಷೇತ್ರವು ರಾಜಕೀಯದ ಚುರುಕು ನಿಯಂತ್ರಣಕ್ಕೆ ಹೆಸರಾಗಿದ್ದು, ದಕ್ಷಿಣ ನೆವಾಡಾದಲ್ಲಿ ಜನಸಾಂದ್ರತೆ ಹೆಚ್ಚಾಗಿದ್ದರೂ, ರಾಜ್ಯ ರಾಜಕೀಯದ ಪ್ರಮುಖ ಮತ್ತು ಆಯಕಟ್ಟಿನ ಜಾಗಗಳನ್ನು ಸಮರ್ಪಕವಾಗಿ ಹತೋಟಿಯಲ್ಲಿ ಇಟ್ಟುಕೊಂಡಿವೆ. ಉತ್ತರ ಕ್ಷೇತ್ರವು ಕೂಡ ಜನಸಾಂದ್ರತೆಯಲ್ಲಿ ಹಿಂದೆ ಬಿದ್ದಿಲ್ಲ ಮತ್ತು ದಕ್ಷಿಣ ಕ್ಷೇತ್ರವು ಹೆಚ್ಚು ಪ್ರಭಾವಶಾಲಿಯಾಗಿದ್ದು, ಅಧಿಕಾರಯುತ ಆಡಳಿತವನ್ನು ಹೊಂದಿದೆ. ದಕ್ಷಿಣಕ್ಕೆ ಉತ್ತರವೂ ಒಂದು ರೀತಿ ಅಲ್ಪಸಂಖ್ಯಾತರ ರಕ್ಷಕನಿದ್ದಂತೆ. 1994ರಲ್ಲಿ, ನೆವಾಡಾ ಮತದಾರರೇ ಅವಧಿ ಪರಿಮಿತಿಯ ಬಗ್ಗೆ ಒಂದು ತಿದ್ದುಪಡಿ ಮಸೂದೆಯನ್ನು ಜಾರಿಗೊಳಿಸಿದಾಗಿನಿಂದ, ಅನೇಕರಲ್ಲಿ ಇದು ಮುನಿಸನ್ನೂ ಉಂಟು ಮಾಡಿದೆ. ಮತ್ತೊಮ್ಮೆ 1996ರಲ್ಲಿ ಉತ್ತರದಲ್ಲಿ ಹಲವರು ಕಬಳಿಸಿ ಕೂತಿರುವ ಕೆಲವು ಪ್ರಮುಖ ಕ್ಷೇತ್ರಗಳು ದಕ್ಷಿಣದಲ್ಲಿ ಹಕ್ಕು ಬಾಧ್ಯತೆಗಳನ್ನು ಕಳೆದುಕೊಳ್ಳುವ ಮೂಲಕ ದಕ್ಷಿಣ ನೆವಾಡಾದಲ್ಲಿ ತಮ್ಮ ಅಧಿಕಾರದ ಪ್ರಭಾವವನ್ನು ಕುಂಠಿತಗೊಳಿಸಿಕೊಳ್ಳಲಿವೆ. ರಾಜ್ಯದ ಹೊರಗಿನ ಹೆಚ್ಚಿನ ಪ್ರಮಾಣದ ಜನತೆಗೆ ಈ ದ್ವೇಷದ ಕುರಿತು ತಿಳಿದೇ ಇಲ್ಲ.
ನೆವಾಡಾದ ರಾಜ್ಯ ತೆರಿಗೆ ದರವು ಶೇಕಡಾ 6.85ರಷ್ಟಿದೆ. ಆಯಾಯ ಪ್ರಾಂತ್ಯಗಳು ಹೆಚ್ಚುವರಿ ತೆರಿಗೆಯನ್ನು ವೋಟರ್ ಅನುಮತಿಯೊಡನೆ ಅಥವಾ ಶಾಸಕಾಂಗದ ಅನುಮತಿಯೊಡನೆ ವಿಧಿಸುವ ಅಧಿಕಾರ ಹೊಂದಿವೆ; ಆದ್ದರಿಂದ, ಕ್ಲಾರ್ಕ್ ಪ್ರದೇಶದಲ್ಲಿ ಅನ್ವಯವಾಗುವ ಮಾರಾಟ ತೆರಿಗೆಯು ಪ್ರಾಂತ್ಯದಿಂದ ಪ್ರಾಂತ್ಯಕ್ಕೆ ಶೇಕಡಾ 6.85ರಿಂದ ಶೇಕಡಾ 8.1ರ ತನಕ ವ್ಯತ್ಯಾಸವಾಗುತ್ತದೆ.
ಕ್ಲಾರ್ಕ್ ಪ್ರದೇಶವು ಲಾಸ್ ವೆಗಾಸನ್ನೂ ಸೇರಿದಂತೆ ನಾಲ್ಕು ಭಿನ್ನ ಬಗೆಯ ತೆರಿಗೆಗಳನ್ನು ಹೊಂದಿದೆ. ರಾಜ್ಯಾದ್ಯಂತ ಶೇಕಡಾ 0.25ರಷ್ಟು ತೆರಿಗೆಯು ಪ್ರವಾಹ ವಿಕೋಪಗಳಿಗಿದ್ದರೆ, ಸಮೂಹ ಸಂಚಾರಕ್ಕೆ ಇರುವ ತೆರಿಗೆ 0.50ರಷ್ಟು. ಹಾಗೆಯೇ, ದಕ್ಷಿಣ ನೆವಾಡಾ ಜಲ ಮಂಡಳಿಗೆ ನೀಡಲಾಗುವ ತೆರಿಗೆ ಶೇಕಡಾ 0.25ರಷ್ಟಿದ್ದರೆ, ಪೋಲೀಸ್ ಅಧಿಕಾರಿಗಳಿಗೆ ಹೆಚ್ಚುವರಿಯಾಗಿ ಶೇಕಡಾ 0.25ರಷ್ಟು ತೆರಿಗೆ ಪಾವತಿಯಾಗುತ್ತದೆ. ವಾಶೋ ಪ್ರದೇಶದಲ್ಲಿ ಮಾರಾಟ ತೆರಿಗೆ ದರವು ಶೇಕಡಾ 7.725ರಷ್ಟಿದೆ. ಇದು ಪ್ರವಾಹ ನಿಯಂತ್ರಣ, ರೈಲು ಮಾರ್ಗದ ಯೋಜನೆ, ಸಮೂಹ ಸಂಚಾರ ವ್ಯವಸ್ಥೆ, ಮತ್ತು ಹೆಚ್ಚುವರಿಯಾಗಿ ಆ ರಾಜ್ಯದ ತೆರಿಗೆ ಕಾಯಿದೆಯಡಿ ಅಲ್ಲಿನ ದರವನ್ನೂ ಸೇರಿಸಿ ಸ್ಥಳೀಯ ಸರಕಾರವು ತೆರಿಗೆಯನ್ನು ನಿಗದಿಗೊಳಿಸಿದೆ.
ಲಾಸ್ ವೇಗಾಸ್ ಮತ್ತು ರೆನೋ ಪ್ರಾಂತ್ಯಗಳ ಹೊರಗೆ ತುಂಬಾ ಸಾಮಾನ್ಯವಾಗಿರುವ ಆರ್ಥಿಕ ಉದ್ಯಮಗಳೆಂದರೆ, ಗಣಿಗಾರಿಕೆ ಮತ್ತು ಪಶುಸಂಗೋಪನೆ. ಚಿನ್ನಕ್ಕೆ ಇಲ್ಲಿ ತುಂಬಾ ಬೆಲೆ ಮತ್ತು ಮೌಲ್ಯಾಧಾರಿತವಾಗಿ ಅದೇ ಪ್ರಮುಖವಾಗಿ ಅಗೆಯಲ್ಪಡುವ ಅದಿರಾಗಿದೆ. 2004ರಲ್ಲಿ ನೆವಾಡಾದಲ್ಲಿಯೇ, ಸುಮಾರು $2.84 ಬಿಲಿಯನ್ ಮೌಲ್ಯದ 6.8 ಮಿಲಿಯನ್ ಔನ್ಸುಗಳಷ್ಟು ಚಿನ್ನವನ್ನು ಅಗೆಯಲಾಗಿತ್ತು. ವಿಶ್ವದ ಚಿನ್ನೋತ್ಪನ್ನದಲ್ಲಿ 8.7% ಚಿನ್ನವನ್ನು ಇಲ್ಲಿಯೇ ಅಗೆಯಳಗುತ್ತದೆಂಬ ಹೆಗ್ಗಳಿಕೆ ನೆವಾಡದ್ದು. 2004ರಲ್ಲಿಯೇ ಸುಮಾರು $69 ಮಿಲಿಯನ್ ಮೌಲ್ಯದ, 10.3 ಮಿಲಿಯನ್ ಔನ್ಸ್ ಅಗೆತದಿಂದಾಗಿ, ಬೆಳ್ಳಿಗೆ ಎರಡನೆಯ ಸ್ಥಾನ. ನೆವಾಡಾದಲ್ಲಿ ಇರುವ ಇತರ ಅದಿರನ ನಿಕ್ಷೇಪಗಳೆಂದರೆ, ತಾಮ್ರ, ಜಿಪ್ಸಂ, ಡಯಟೋಮೈಟ್ ಮತ್ತು ಲೀಥಿಯಂ. ಅಲ್ಲಿ ಅಪಾರ ಪ್ರಮಾಣದ ಅದಿರಿನ ನಿಕ್ಷೇಪವಿದ್ದರೂ, ನೆವಾಡಾದಲ್ಲಿ ಗಣಿಗಾರಿಕೆಗೆ ತಗುಲುವ ವೆಚ್ಚದಿಂದಾಗಿ, ವಿಶ್ವದ ಅದಿರುಬೆಲೆಗಳ ಜೊತೆಗೆ ಹೋಲಿಸಿದರೆ, ಇದು ತುಂಬಾ ಸೂಕ್ಷ್ಮವೆನಿಸುತ್ತದೆ.
ರಾಜ್ಯದ ಒಟ್ಟು ಜನಸಂಖ್ಯೆಯಲ್ಲಿ 5 ವರ್ಷದ ವಯೋಮಾನದ ಕೆಳಗಿನವರು 6.8%; 18 ವರ್ಷದ ವಯೋಮಾನದ ಕೆಳಗಿನವರು 26.3% ಮತ್ತು 65 ವರ್ಷದ ವಯೋಮಾನದ ಕೆಳಗಿನ ಅಥವಾ ಅದಕ್ಕಿಂತ ಹೆಚ್ಚಿನ ವಯಸ್ಸಿನವರು 13.6%. ಒಟ್ಟು ಜನಸಂಖ್ಯೆಯಲ್ಲಿ ಶೇಕಡಾ 50.7ರಷ್ಟು ಮಹಿಳೆಯರೇ ಇರುತ್ತಿದ್ದರು. ತನ್ನ ಹೆಚ್ಚ್ಚುತ್ತಿದ್ದ ಜನಸಂಖ್ಯೆಯ ಕಾರಣದಿಂದಾಗಿ ನೆವಾಡಾದಲ್ಲಿ ಇದ್ದವರ ಪೈಕಿ ಹೊರದೇಶಗಳಲ್ಲಿ ಜನಿಸಿದವರೇ ಹೆಚ್ಚಿನ ಸಂಖ್ಯೆಯಲ್ಲಿದ್ದರು. ಇಡೀ ದೇಶದಲ್ಲಿಯೇ ನೆವಾಡಾ ಈ ಅಂಶದಲ್ಲಿ ಅಗ್ರ ಸ್ಥಾನದಲ್ಲಿತ್ತು. ದಕ್ಷಿಣ ಏಷಿಯಾ ಮತ್ತು ಲ್ಯಾಟಿನ್ ಅಮೆರಿಕದಿಂದ ವಲಸೆ ಬರುತ್ತಿದ್ದ ಅಸಂಖ್ಯಾತ ಜನ ವಲಸಿಗರಿಗೆ ಲಾಸ್ ವೇಗಾಸ್ ಒಂದು ಪ್ರಮುಖ ಗುರಿಯಾಗಿತ್ತು. ಅವರಲ್ಲಿ ಜೂಜಿನಲ್ಲಿ ಉದ್ಯೋಗ, ಸಣ್ಣ ಪ್ರಮಾಣದ ಕೈಗಾರಿಕೆ ಸ್ಥಾಪಿಸಬೇಕೆನ್ನುವ ಹಂಬಲ ಹೊತ್ತು ಬರುತ್ತಿದ್ದವರೇ ಹೆಚ್ಚಾಗಿದ್ದರು. ಇದು 1990 ಮತ್ತು 21ನೆಯ ಶತಮಾನದ ಮೊದಲ ದಶಕದ ಸರ್ವೇ ಸಾಮಾನ್ಯ ದೃಶ್ಯವಾಗಿತ್ತು. ಆದರೆ ಹಾಗೆ ವಲಸೆ ಬಂದ ಸಾಕಷ್ಟು ಜನರಿಗೆ ಮೂಲ ಆಧಾರದ ಉದ್ಯೋಗವೆಂದರೆ, ಕೃಷಿ ಮತ್ತು ಕಟ್ಟಡ ನಿರ್ಮಾಣಗಳೇ ಪ್ರಮುಖವಾಗಿದ್ದವು.
ನೆವಾಡಾದ ಮತದಾರರು ಎನ್ನುವ ವಿನೂತನ ಧೂಮಪಾನ ವಿರೋಧೀ ಚಳುವಳಿಯೊಂದನ್ನು ನವೆಂಬರ್ 2006ರಲ್ಲಿ ಆಯೋಜಿಸಿದ್ದಾರೆ. 2006ರ ಡಿಸೆಂಬರ್ 8ರಂದು ಅದು ಕಾರ್ಯರೂಪಕ್ಕೆ ಬಂದಿದೆ. ಸಾರ್ವಜನಿಕ ಪ್ರದೇಶಗಳಲ್ಲಿ ಮತ್ತು ಕಚೇರಿ ಆವರಣಗಳಲ್ಲಿ ಧೂಮಪಾನ ಮಾಡುವುದನ್ನು ಅದು ಬಲವಾಗಿ ವಿರೋಧಿಸುತ್ತದೆ. ಬಾರುಗಳ ಒಳಾಂಗಣಗಳು ವಿಶಾಲವಾಗಿದ್ದಾರೆ ಮಾತ್ರ ಮತ್ತು ಆಹಾರ ಪೂರೈಸದ ಸಮಯ ಹೊರತುಪಡಿಸಿ, ಬಾರುಗಳಲ್ಲಿ ಧೂಮಪಾನವನ್ನು ಅನುಮತಿಸಲಾಗಿದೆ. ಕ್ಯಾಸಿನೋಗಳಲ್ಲಿ, ಹೊಟೇಲು ಕೋಣೆಗಳಲ್ಲಿ, ತಂಬಾಕು ಮಾರುವ ಸಣ್ಣ ಪುಟ್ಟ ಅಂಗಡಿಗಳಲ್ಲಿ ಮತ್ತು ವೇಶ್ಯಾಗೃಹಗಳಲ್ಲಿಯೂ ಧೂಮಪಾನಕ್ಕೆ ಅನುಮತಿ ನೀಡಲಾಗಿದೆ. ಹಾಗಾಗಿಯೂ, ಕೆಲವು ಕಡೆ ಧೂಮಪಾನ ನಿಷೇಧದ ಕಾಯಿದೆಯನ್ನು ಅಳವಡಿಸಿಕೊಳ್ಳದೆ ಇರುವ ಸಂದರ್ಭಗಳೂ ಇರುವುದರಿಂದ ಸರಕಾರವು ಎಲ್ಲಿಯೂ ಇದನ್ನು ಬಲವಂತವಾಗಿ ಹೇರಿಲ್ಲ. ಎಲ್ಲೋ, ಒಮ್ಮೆ ಒಂದು ಸಂದರ್ಭದಲ್ಲಿ ಮಾತ್ರ ಬಿಲ್ಬೋ ಹೆಸರಿನ ಪ್ರಕರಣದಲ್ಲಿ ಮಾತ್ರ ಅದು ವಿಚಾರಣೆಗೆ ಒಳಪಟ್ಟಿತ್ತು. 2008ರ ಆ ಖಟ್ಲೆಯು ಇನ್ನೂತನಕ ಬಗೆಹರಿದಿಲ್ಲ.
ನೆವಾಡಾವು ಅಲ್ಲಿನ ಏಳನೆಯ ಅತಿ ದೊಡ್ಡ ಪ್ರಾದೇಶಿಕ ರಾಜ್ಯವಾಗಿದ್ದು, ಭೌಗೋಳಿಕವಾಗಿ ದಕ್ಷಿಣದಲ್ಲಿ ಮೊಜಾವೆ ಮರುಭೂಮಿಯ ಪ್ರಾಂತ್ಯ ಮತ್ತು ಉತ್ತರದಲ್ಲಿ ಗ್ರೇಟ್ ಬೇಸಿನ್ ಪ್ರಾಂತ್ಯಗಳನ್ನು ಹೊಂದಿದೆ. ಇಡೀ ಪ್ರಾಂತ್ಯದಲ್ಲಿಯೇ ನೆವಾಡಾವು ಅತ್ಯಂತ ಶುಷ್ಕ ಪ್ರದೇಶವಾಗಿದೆ. ಕರಾರುವಕ್ಕಾಗಿ, ರಾಜ್ಯದ 86 ಪ್ರತಿಶತಃ ಪ್ರದೇಶವು ಅಮೇರಿಕಾದ ಫೆಡರಲ್ ಸರಕಾರದ ಅಧೀನಕ್ಕೆ ಒಳಪಟ್ಟಿದ್ದು, ನಾಗರೀಕ ಮತ್ತು ಮಿಲಿಟರಿಗಳೆರಡರ ವ್ಯಾಪ್ತಿಗೂ ಇದು ಸೇರಿರುತ್ತದೆ. 2008ರ ಹೊತ್ತಿಗೆ ಅಲ್ಲಿ ಸುಮಾರು 2.6 ದಶಲಕ್ಷ ಜನವಸತಿ ಇದ್ದುದಾಗಿ ತಿಳಿದು ಬರುತ್ತದೆ. ಅದರಲ್ಲಿ ಸುಮಾರು 85%ರಷ್ಟು ಜನ, ನಗರಪ್ರದೇಶಗಳಾದ ಲಾಸ್ ವೇಗಾಸ್ ಮತ್ತು ರಿನೋದಲ್ಲಿ ವಾಸವಿದ್ದುದಾಗಿ ಅಂಕಿಅಂಶಗಳು ತಿಳಿಸುತ್ತವೆ. ಸುಲಭ ವಿವಾಹ ಮತ್ತು ಅಷ್ಟೇ ಸುಲಭ ವಿಚ್ಚೆದನಾ ಪಧ್ಧತಿಗಳಿಗೆ ಮೊದಲು ಮಾಡಿ, ಮನರಂಜನೆ, ಕಾನೂನಿನ ಪರಿಮಿತಿಯಲ್ಲೇ ಆಡಲಾಗುವ ಜೂಜು, ಮತ್ತು ಇರುವ ಹದಿನಾರು ಕೇಂದ್ರಗಳಲ್ಲಿ ಎಂಟು ಅಧಿಕೃತ ವೇಶ್ಯಾವಾಟಿಕಾ ಕೇಂದ್ರಗಳನ್ನು ಹೊಂದಿರುವ ಪ್ರದೇಶವೆಂಬ ಹೆಗ್ಗಳಿಕೆ ನೆವಾಡಾದ್ದು.
ನೆವಾಡಾದಲ್ಲಿ ಅನುಮತಿ ಪಡೆದೇ ನಡೆಸಲಾಗುವ, ಕಾನೂನಿನ ವ್ಯಾಪ್ತಿಗೆ ಸೇರಿರುವ ವೇಶ್ಯಾವಾಟಿಕೆಗಳೂ ಇವೆ. ಆದರೆ, 400,000 ರಷ್ಟು ಜನವಸತಿ ಇರುವ ಪ್ರದೇಶಗಲ್ಲಿ ಮಾತ್ರವೇ ಅವನ್ನು ನಡೆಸಬೇಕು ಎಂಬ ನಿಯಮವಿದೆ. ವೇಶ್ಯಾವಾಟಿಕೆಯಂತಹ ಕಸುಬೊಂದರಲ್ಲಿಯೇ ಸುಮಾರು 300 ಜನ ಮಹಿಳೆಯರು ಸ್ವತಂತ್ರವಾಗಿ ಗುತ್ತಿಗೆ ಪಡೆದು ಕೆಲಸ ಮಾಡುತ್ತಿದ್ದರೂ, ಅದು ನೆವಾಡಾದ ಆರ್ಥಿಕತೆಯಭಾಗವೇನೂ ಆಗಿಲ್ಲ ಮತ್ತು ಈಗಲೂ ಅಲ್ಲಿ ಕೆಲಸಕ್ಕೆ ತಿಣುಕಾಟ, ಹೊಡೆದಾಟಗಳು ಇದ್ದೇ ಇವೆ. ರಾಜ್ಯ ಕಾನೂನಿನ ವ್ಯಾಪ್ತಿಯಲ್ಲಿ ವೇಶ್ಯಾವಾಟಿಕೆಗೆ ಅನುಮತಿ ನೀಡಲಾಗಿರುವ 14 ಪ್ರದೇಶಗಳ ಪೈಕಿ, 8ಕ್ಕೆ ಮಾತ್ರ ವೇಶ್ಯಾವಾಟಿಕೆಯ ಕೇಂದ್ರಸ್ಥಾನಗಳೆಂದು ಅನುಮತಿಸಲಾಗಿದೆ. ಕ್ಲಾರ್ಕ್ ಪ್ರದೇಶವೊಂದರಲ್ಲಿ ಮತ್ತು ವಾಶೋ ಪ್ರದೇಶದಲ್ಲಿ ಮಾತ್ರವೇ ಈ ಚಟುವಟಿಕೆಯನ್ನು ನಿಷೇಧಿಸಲಾಗಿದೆ. ಅದೇನೇ ಇದ್ದರೂ, ರೆನೋ-ಸ್ಪಾರ್ಕ್ಸ್ ಮಹಾನಗರದ ಒಂದು ಭಾಗವಾಗಿರುವ ಸ್ಟೋರೆ ಪ್ರದೇಶದಲ್ಲಿ ವೇಶ್ಯಾವಾಟಿಕೆಯ ಚಟುವಟಿಕೆಗೆ ಅನುಮತಿ ಪಡೆಯಲಾಗಿದೆ.
ನೆವಾಡಾ ರಾಜ್ಯವು ಅಮೇರಿಕಾದ ಪಶ್ಚಿಮ ಮತ್ತು ನೈಋತ್ಯ ಭಾಗದಲ್ಲಿರುವ ರಾಜ್ಯವಾಗಿದೆ. ನೆವಾಡಾ, ಮೌಂಟೇನ್ ರಾಜ್ಯ ಪ್ರದೇಶಕ್ಕೂ ಸೇರಿದುದಾಗಿದೆ. ಕಾರ್ಸನ್ ಸಿಟಿಯು ಇದರ ರಾಜಧಾನಿಯಾಗಿದ್ದು, ಲಾಸ್ ವೇಗಾಸ್ ನಲ್ಲಿಯೇ ಅತ್ಯಂತ ದೊಡ್ಡ ನಗರವಾಗಿದೆ. ಸಿಲ್ವರ್ ಸ್ಟೇಟ್ ಎಂಬುದು ಇದಕ್ಕಿರುವ ಇನ್ನೊಂದು ಹೆಸರಾಗಿದ್ದು, ಅಲ್ಲಿರುವ ಅಪಾರ ಪ್ರಮಾಣದ ಬೆಳ್ಳಿ ಅದಿರಿನ ನಿಕ್ಷೇಪ ಮತ್ತು ಗಣಿಗಾರಿಕೆಯಿಂದಾಗಿ ಈ ಹೆಸರು ಬಂದಿರುವುದಾಗಿ ತಿಳಿಯುತ್ತದೆ. "ಸೇಜ್ ಬ್ರಶ್ ಸ್ಟೇಟ್" ಮತ್ತು "ಬ್ಯಾಟಲ್ ಬಾರ್ನ್ ಸ್ಟೇಟ್" ಗಳೂ ಕೂಡ ಈ ರಾಜ್ಯಕ್ಕಿರುವ ಇತರೆ ಎರಡು ಹೆಸರುಗಳಾಗಿವೆ. 1864ರಲ್ಲಿ 36ನೆಯ ಸ್ವತಂತ್ರ ರಾಜ್ಯವಾಗಿ ಕೇಂದ್ರಕ್ಕೆ ಸೇರ್ಪಡೆಯಾದ ನೆವಾಡಾ ಪ್ರದೇಶವು, ಅಮೇರಿಕಾದ ಸಿವಿಲ್ ಯುದ್ಧದ ಸಂದರ್ಭದಲ್ಲಿ ಯೂನಿಯನ್ ಕಡೆಗೆ ಹೊರಳಿದುದರ ಸಂಕೇತವಾಗಿ, ಅಲ್ಲಿನ ಧ್ವಜದಲ್ಲಿ "ಬ್ಯಾಟಲ್ ಬಾರ್ನ್" ಎಂಬ ಸಾಲು ಸದಾ ಗೋಚರಿಸುತ್ತದೆ. ಹೀಗೆ ಕೇಂದ್ರಕ್ಕೆ ಸೇರ್ಪಡೆಯಾಗುವುದಕ್ಕೂ ಮೊದಲು ಇದಕ್ಕಿದ್ದ ಹೆಸರು ಮೋರ್ಮನ್ ಸ್ಟೇಶನ್.
"ನೆವಾಡಾವು ಅತಿ ಜಾಣ್ಮೆಯ ಬೆಂಕಿಯಲ್ಲಿ ಸುಟ್ಟುಕೊಂಡು, ತನ್ನೆಲ್ಲ ಹಿರಿಮೆಯನ್ನೂ, ಶ್ರೇಷ್ಠತೆಯನ್ನೂ ದುರ್ಬಳಕೆ ಮಾಡಿಕೊಂಡು ತನ್ನ ಆರ್ಥಿಕ ಮಟ್ಟವನ್ನು ನಿರ್ಮಿಸಿಕೊಂಡಿತು". ಅದರ ಮುಖ್ಯ ಗುರಿ, ಕ್ಯಾಲಿಫೋರ್ನಿಯಾದಲ್ಲಿ ಕಾನೂನು ಬಾಹಿರವಾಗಿದ್ದ ಪ್ರತಿಯೊಂದನ್ನೂ ಕಾನೂನಿನ ವ್ಯಾಪ್ತಿಗೆ ತರುವುದಾಗಿತ್ತು. ಸುಲಭ ವಿಚ್ಛೇದನ ನಂತರ ಸುಲಭ ವಿವಾಹಗಳು ಮತ್ತು ಹಿಂದೆಯೇ, ಕ್ಯಾಸಿನೋ ಜೂಜಾಟದಂತಹ ಚಟುವಟಿಕೆಗಳು ಪ್ರಮುಖವಾದವು. ಕೊನೆಗೆ ವೇಶ್ಯಾವಾಟಿಕೆಯಂತಹ ಚಟುವಟಿಕೆ ಕೂಡಾ ನೆವಾಡಾದಲ್ಲಿ ಯಾವುದೇ ರಾಜ್ಯವು ಬಯಸಿದಾಗ ಕಾನೂನಿನ ವ್ಯಾಪ್ತಿಗೆ ಬರುವಂತಾದುದು ವಿಪರ್ಯಾಸ. ಕೆಲವರು ಮಾತ್ರವೇ ಹಾಗೆ ಮಾಡಲು ಸಾಧ್ಯ . ಬೇಸಗೆಯಲ್ಲಿ ಹವಾನಿಯಂತ್ರಣದ ವ್ಯವಸ್ಥೆಯನ್ನು ನೆವಾಡಾದಲ್ಲಿ ಅಳವಡಿಸುವುದರ ಮೂಲಕ ಮತ್ತು ದಕ್ಷಿಣ ನೆವಾಡಾದಲ್ಲಿ ಲಘು ಚಳಿಗಾಲವನ್ನು ತಡೆಯುವುದರ ಮೂಲಕ ನೆವಾಡಾದ ಭಾಗ್ಯವೇ ಬದಲಾಯಿತು ಎನ್ನಬಹುದು. ಅರಿಜೋನಾದಲ್ಲಿ ಕೂಡ ಹೀಗೆ ಆಗಿ, ಇವೆರಡೂ, ಕ್ರಮೇಣ ತ್ವರಿತವಾಗಿ ಬೆಳವಣಿಗೆ ಹೊಂದಿದ ರಾಜ್ಯಗಳಾದವು.
ಅಲ್ಲಿ ವಾಸವಿರುವ ಹೆಚ್ಚಿನ ಸಂಖ್ಯೆಯ ಹೊಸ ನಿವಾಸಿಗಳು ಬಹುತೇಕ ಕ್ಯಾಲಿಫೋರ್ನಿಯಾ ಮೂಲದವರಾಗಿರುತ್ತಾರೆ. ಹೀಗಾಗಿಯೇ ಸ್ಥಳೀಯರು ಒಮ್ಮೊಮ್ಮೆ, ತಮ್ಮ ರಾಜ್ಯವು "ಕ್ಯಾಲಿಫೋರ್ನಿಯಾಕರಣ"ಗೊಳ್ಳುತ್ತಿದೆ ಎಂದು ಭಾವಿಸುತ್ತಾರೆ. ನೆವಾಡಾದಲ್ಲಿ ಗಮನಾರ್ಹ ಸಂಖ್ಯೆಯಲ್ಲಿ ಬಾಸ್ಕ್ ಮೂಲದ ಜನಾಂಗದವರೂ ವಾಸವಿದ್ದಾರೆ. ಡಲ್ಲಾಸ್ ಮತ್ತು ಪರ್ಶಿಂಗ್ ಮುಂತಾದ ಪ್ರದೇಶಗಳಲ್ಲಿ ಹೆಚ್ಚಿನವರು ಮೆಕ್ಸಿಕನ್ ಅಮೇರಿಕನ್ ಮೂಲದವರಾಗಿದ್ದು ಅವರಲ್ಲಿ ಕ್ಲಾರ್ಕ್ ಪ್ರಾಂತ್ಯಕ್ಕೆ ಸೇರಿದವರೂ ಕೂಡ ಇದ್ದಾರೆ. ಅದು ಸುಮಾರು 200,000 ಮೆಕ್ಸಿಕನ್ ಮೂಲದ ಅಮೆರಿಕನ್ನರೊಬ್ಬರಿಗೇ ನೆಲೆಯಾಗಿದೆ; ಹಂಬೋಲ್ಟ್ ಮತ್ತು ನ್ಯೆ ಪ್ರಾಂತ್ಯಗಳಲ್ಲಿ ಹೆಚ್ಚಿನವರು ಜರ್ಮನ್ನರಾಗಿದ್ದಾರೆ; ವಾಸ್ಹೋ ಪ್ರಾಂತ್ಯದಲ್ಲಿ ಐರಿಶ್ ಮೂಲದವರು ವಾಸವಿದ್ದಾರೆ. ಸ್ಕ್ಯಾಂಡಿನೇವಿಯನ್, ಇಟಾಲಿಯನ್, ಪೋಲ್ಸ್, ಅಮೇರಿಕನ್ ಯಹೂದಿಗಳು ಮತ್ತು ಅರ್ಮೇನಿಯನ್ ಮೊದಲಾದ ತ್ವರಿತ ಬೆಳವಣಿಗೆ ಹೊಂದುತ್ತಿರುವ ಮೂಲನಿವಾಸಿಗಳಿಗೆ ಲಾಸ್ ವೇಗಾಸ್ ತವರು ನಗರವೆನಿಸಿದೆ.
ನೆವಾಡಾವು ಟೆರಿಟರೀಸ್ ಎಂದು ಕರೆಯಲಾಗುವ ರಾಜಕೀಯವಾಗಿ ಕಾನೂನಿನ ವ್ಯಾಪ್ತಿಗೆ ಬರುವ ಪ್ರಾಂತ್ಯಗಳಾಗಿ ವಿಭಾಗಿಸಲ್ಪಟ್ಟಿದೆ. ಇತರ ರಾಜ್ಯಗಳಲ್ಲಿ ಇರುವಂತೆ ಅಲ್ಲಿ ಕಾಂಟೀಸ್ ಎಂಬ ವಿಭಾಗಗಳಿಲ್ಲ. ಕಾರ್ಸನ್ ನಗರವು ಅಧಿಕೃತವಾಗಿ ಮತ್ತು ಆಡಳಿತಾತ್ಮಕವಾಗಿ ಏಕೀಕರಣಗೊಂಡ ಪುರಸಭೆ ಇರುವ ನಗರವಾಗಿದೆಯಾದರೂ ರಾಜ್ಯದ ಕಾನೂನಿನ ವ್ಯಾಪ್ತಿಯಲ್ಲಿ ಬರುವ ಹಲವಾರು ಕಾರಣಗಳಿಗಾಗಿ ಅದು ಟೆರಿಟರಿ ಎಂದೇ ಗುರುತಿಸಲ್ಪಟ್ಟಿದೆ. 1919ರ ಹೊತ್ತಿಗೆ ಅಲ್ಲಿ ಸುಮಾರು 146ರಿಂದ 18,159 ಚದರ ಮೈಲುಗಳವರೆಗೆ ಹರಡಿಕೊಂಡಿದ್ದ ರಾಜ್ಯಕ್ಷೇತ್ರಗಳಿದ್ದವು . 1969ರಲ್ಲಿ ಆರ್ಮ್ಸ್ಬಿ ಪ್ರಾಂತ್ಯವು ಏಕೀಕರಣಗೊಂಡು ಕಾರ್ಸನ್ ನಗರ ಪುರಸಭೆಯ ನಿರ್ಮಾಣವಾಗುತ್ತದೆ. ಶಾಸಕಾಂಗದಿಂದ ರಚಿತವಾಗುವ ಈ ವ್ಯವಸ್ಥೆಯು ಪುರಾತನ ಆರ್ಮ್ಸ್ಬಿ ಪ್ರಾಂತ್ಯದ ಸರಹದ್ದುಗಳ ಜೊತೆಗೆ ಸೇರಿರುತ್ತದೆ.
ಇಷ್ಟೆಲ್ಲದರ ನಡುವೆಯೂ, ಇದೀಗ 21 ವರ್ಷದವರು ಅಥವಾ ಅದಕ್ಕಿಂತ ಮೇಲ್ಪಟ್ಟವರು ಒಂದು ಔನ್ಸ್ ನಷ್ಟು ಅಲ್ಪ ಪ್ರಮಾಣದ ಮಾರಿಜುವಾನವನ್ನು ಮಾತ್ರ ಇಟ್ಟುಕೊಳ್ಳಬಹುದಾಗಿ ಅನುಮತಿ ನೀಡಲಾಗಿದೆ. 2006ರಲ್ಲಿ, ನೆವಾಡಾ ಮತದಾರರು ಆ ಒಂದು ಔನ್ಸ್ ನಷ್ಟು ಮಾರಿಜುವಾನವನ್ನು ಇಟ್ಟುಕೊಳ್ಳುವ ಅನುಮತಿಯ ವಿರುದ್ಧ ಚಳುವಳಿ ನಡೆಸಿ, ಆ ಕಾನೂನನ್ನು ಸೋಲಿಸಿದ್ದಾರೆ ಕೂಡಾ. ಅಂಥವರನ್ನು ಕಾನೂನಿನ ರೀತಿಯಲ್ಲಿ ಕೊಲೆಗಾರರೆಂದೆ ಕ್ರಮ ತೆಗೆದುಕೊಳ್ಳಬೇಕೆಂಬುದು ಅವರ ಆಗ್ರಹ. (ಕಾನೂನಿಗೆ ವಿರುದ್ಧವಾಗಿ ಧ್ವನಿಯೆತ್ತಿದವರು 55% ರಷ್ಟು ಜನ ಮತ್ತು ಕಾನೂನಿನ ಪರವಾಗಿ ಧ್ವನಿಯೆತ್ತಿದವರು 45%ರಷ್ಟು ಜನ) ಇದರ ಜೊತೆಗೇ, ವೈದ್ಯಕೀಯ ಕಾರಣಗಳಿಗಾಗಿ ಮರಿಜುವಾನಾವನ್ನು ಬಳಸಲು ಅನುಮತಿ ಪಡೆದಿರುವ ರಾಜ್ಯಗಳಲ್ಲಿ ನೆವಾಡಾವೂ ಒಂದು.
ನೆವಾಡಾ ಈ ಮೊದಲು ವಿಚ್ಛೇದಿತರ ಸ್ವರ್ಗವೆಂದೇ ಹೆಸರಾಗಿತ್ತು. ಅದಕ್ಕೆ ಆ ಹೆಸರು ಬರಲು ಪ್ರಮುಖ ಕಾರಣ, 1970ರ ದಶಕದಲ್ಲಿ "ತಪ್ಪಿಲ್ಲದೆ ವಿಚ್ಛೇದನ ಇಲ್ಲ" ಕ್ರಾಂತಿಯಿಂದಾಗಿ ವಿಚ್ಛೇದನಗಳು ತುಂಬಾ ವಿರಳವಾಗಿದ್ದು, ಅಮೇರಿಕಾದಲ್ಲಿ ವಿಚ್ಛೇದನಗಳನ್ನು ಪಡೆಯುವುದು ದುರ್ಲಭವಾಗಿತ್ತು. ಕಾನೂನಿನ ಒಪ್ಪಿಗೆ ಪಡೆದೇ ನಡೆಸಲಾಗುವ ಜೂಜು ಪಂದ್ಯಗಳು ಮತ್ತು ವೇಶ್ಯಾವಾಟಿಕೆಗಳ ಜೊತೆಗೇ ನೆವಾಡಾವು ವಿಚ್ಛೇದನಗಳನ್ನು ಪುರಸ್ಕರಿಸುವುದರ ಮೂಲಕ ದೇಶದಲ್ಲಿಯೇ ಅತ್ಯಂತ ಹೆಚ್ಚು ವಿಚ್ಛೇದನಗಳ ರಾಜ್ಯವೆಂಬ ಅಗ್ಗಳಿಕೆ ಪಡೆಯಿತು. ಇದರ ಪರಿಣಾಮವಾಗಿ, ವಿಲಿಯಮ್ಸ್ ವಿ. ನಾರ್ತ್ ಕ್ಯಾರೊಲಿನಾ ವ್ಯಾಜ್ಯದಲ್ಲಿ, ಯುಎಸ್ ಉಚ್ಚನ್ಯಾಯಾಲಯವು ಉತ್ತರ ಕ್ಯಾರೊಲಿನಾ ಪ್ರದೇಶವು ನೆವಾಡಾಕ್ಕೆ ಪೂರ್ಣ ಪ್ರಮಾಣದ ನಂಬಿಕೆ ಮತ್ತು ಮನ್ನಣೆಯನ್ನು ಕೊಡಬೇಕೆಂಬ ಬೇಡಿಕೆ ಇಟ್ಟಿತು.
ಹಲವಾರು ವರ್ಷಗಳವರೆಗೆ ಬೆಳ್ಳಿ ಗಣಿಗಾರಿಕೆಯು ನೆವಾಡಾದ ಅರ್ಥಿಕತೆಯಲ್ಲಿ ಸುಧಾರಣೆ ತರಲು ಕಾರಣವಾಗಿರುತ್ತದೆ. ತನ್ನ ರಫಿಂಗ್ ಇಟ್ ಕಾದಂಬರಿಯಲ್ಲಿ ಉಲ್ಲೇಖಿಸಿರುವ ಕಾಲಮಾನದಲ್ಲಿಯೇ ಮಾರ್ಕ್ ಟ್ವೈನ್ ನೆವಾಡಾದಲ್ಲಿ ವಾಸವಿದ್ದ ಸಮಯದಲ್ಲಿ ಗಣಿಗಾರಿಕೆಯ ಉದ್ಯಮವು ಉಚ್ಛ್ರಾಯ ಸ್ಥಿತಿಯಲ್ಲಿತ್ತು ಮತ್ತು ಕೈಗಾರಿಕೋದ್ಯಮದ ಸಂಪತ್ತಿನಲ್ಲಿ ಅಪಾರವಾಗಿ ಹೆಚ್ಚಳವಾಯಿತು ಎಂದು ಹೇಳಲಾಗುತ್ತದೆ. ಅದೇನೇ ಇದ್ದರೂ 19ನೆಯ ಕೊನೆಯ ಹೊತ್ತಿಗೆ ಗಣಿಗಾರಿಕೆ ಮತ್ತು ಜನಸಂಖ್ಯೆಗಳೆರಡೂ ಗಣನೀಯವಾಗಿ ಇಳಿದಿದ್ದವು ಎಂಬುದು ವಾಸ್ತವ. ಇಷ್ಟರ ನಡುವೆಯೂ, 1900ರಲ್ಲಿ ಟೋನೋಪಾಹ್ ನಲ್ಲಿ ಆದ ಬೆಳ್ಳಿಸಂಪತ್ತಿನ ಹೋರಾಟ, ಗೋಲ್ಡ್ ಫೀಲ್ಡ್ ಮತ್ತು ರಹಯೋಲೈಟ್ ಹೋರಾಟಗಳು ಮತ್ತೊಮ್ಮೆ ನೆವಾಡಾದ ಜನಸಂಖ್ಯೆಯನ್ನು ಹೆಚ್ಚುವಂತೆ ಮಾಡಿದವು.
ನೆವಾಡಾ ಹೆಚ್ಚಿನ ಭೂಪ್ರದೇಶವು ಸಾಧಾರಣವಾಗಿ ಮರುಭೂಮಿಗಳನ್ನೇ ಹೊಂದಿದ್ದು ಮಧ್ಯಮ ಶುಷ್ಕ ವಾತಾವರಣ ಇಲ್ಲಿನ ಪ್ರಮುಖ ಲಕ್ಷಣವಾಗಿದೆ. ಹಗಲಿನ ಉಷ್ಣತಾಪಮಾನವು ಕೆಲವೊಮ್ಮೆ ಗರಿಷ್ಟ ಮಟ್ಟ ವನ್ನು ತಲುಪಿದರೆ, ರಾತ್ರಿಯ ಕನಿಷ್ಠ ತಾಪಮಾನವು ತೀರ ಕಡಿಮೆ ಅಂದರೆ ನ್ನು ತಲುಪಿರುತ್ತದೆ. ಇಷ್ಟಾದರೂ, ದಕ್ಷಿಣ ಪ್ರಾಂತ್ಯದ ಚಳಿಗಾಲದ ಋತುವು ಬಹುತೇಕ ತುಂಬಾ ಕಡಿಮೆ ಅವಧಿಯದ್ದಾಗಿರುತ್ತದೆ ಮತ್ತು ಹಿತವಾಗಿರುತ್ತದೆ. ನೆವಾಡಾದ ಹೆಚ್ಚಿನ ಭಾಗಗಳು ತುಂಬಾ ವಿರಳವಾದ ಶೇಷವಸ್ತುವನ್ನು ಪ್ರತೀ ವರ್ಷವೂ ಪಡೆಯುತ್ತವೆ. ಮಳೆಗಾಲದಲ್ಲಿ ಹೆಚ್ಚಿನ ಮಳೆಯು ಸಿಯೆರ್ರಾ ನೆವಾಡಾ ಪ್ರಾಂತ್ಯದ ಪೂರ್ವ ಮತ್ತು ಈಶಾನ್ಯ ಪರ್ವತ ಇಳಿಜಾರು ಪ್ರದೇಶಗಳ ಮೇಲೆ ಸುರಿಯುತ್ತದೆ. ವರ್ಷದ ಸರಾಸರಿ ಮಳೆನೀರಿನ ಮಟ್ಟವು ಆಗಿದ್ದು, ಅತ್ಯಂತ ಹೆಚ್ಚಿನ ತೇವಾಂಶವು ಸಮಯದಲ್ಲಿರುತ್ತದೆ.
ಲಾಸ್ ವೇಗಾಸ್ ನಗರದಿಂದ ವಾಯುವ್ಯ ದಿಕ್ಕಿಗಿರುವ ನೆವಾಡಾ ಪರಮಾಣು ಪರೀಕ್ಷಾ ಕೇಂದ್ರವು, ಪರಮಾಣು ಶಸ್ತ್ರಾಸ್ತ್ರಗಳ ಪರೀಕ್ಷೆಯ ಸಲುವಾಗಿ 1951ರ ಜನವರಿ 11ರಂದು ಸ್ಥಾಪಿಸಲ್ಪಟ್ಟಿತು. ಈ ಸ್ಥಳವು ಬರಿಯ ಮರುಭೂಮಿ ಮತ್ತು ಪರ್ವತ ಶ್ರೇಣಿಗಳಿಂದ ಕೂಡಿದೆ. 1951ರ ಜನವರಿ 27ರಂದು ಒಂದು ಕಿಲೋಟನ್ ತೂಕದ ಟೆರಾಜೋಲ್ ಎಂಬ ಭಾರೀ ಬಾಂಬೊಂದನ್ನು ಫ್ರೆಂಚ್ಮನ್ ನಿವೇಶನದ ಮೇಲೆ ಹಾಕುವುದರ ಮೂಲಕ ಅಲ್ಲಿ ಪರಮಾಣು ಪರೀಕ್ಷೆಯನ್ನು ಪ್ರಾರಂಭಿಸಲಾಯಿತು. ಆ ಸ್ಥಳದಲ್ಲಿ ಕಡೆಯ ಪರಿಸರ ಪರೀಕ್ಷೆಯಾಗಿದ್ದು 1962ರ ಜುಲೈ 17ರಂದು. ಭೂಗರ್ಭ ಶಸ್ತ್ರಾಸ್ತ್ರ ಪರೀಕ್ಷೆಯು 1992ರ ಸೆಪ್ಟೆಂಬರ್ ರ 23ತನಕ ಮುಂದುವರೆಯಿತು. ಅಮೆರಿಕದಲ್ಲಿಯೇ ಅತ್ಯಂತ ಅಧಿಕ ಶಕ್ತಿಯ, ಬಲವಾಗಿ ಸಿಡಿಯುವ ಪರಮಾಣು ಶಸ್ತ್ರಾಸ್ತ್ರಗಳನ್ನು ಹೊಂದಿರುವ ಏಕೈಕ ಸ್ಥಳ ನೆವಾಡಾ ಆಗಿದೆ.
ನೆವಾಡಾವು ಪುರಸಭೆಗಳ ನಿರ್ಮಾಣದ ವಿಷಯದಲ್ಲಿ ತುಂಬಾ ಹಾರ್ದಿಕ ವಾತಾವರಣವನ್ನು ಸೃಷ್ಟಿ ಮಾಡಿಕೊಟ್ಟಿದೆ ಎಂದು ಹೇಳಬಹುದಾಗಿದೆ. ಇದು ಕ್ಯಾಲಿಫೋರ್ನಿಯಾದ ಕೆಲ ವ್ಯಾಪಾರೀ ಕುಳಗಳು ತಮ್ಮ ವಹಿವಾಟನ್ನು ಸ್ಥಾಪಿಸಿಕೊಳ್ಳುವ ವಿಷಯದಲ್ಲಿಯೂ ಉದಾರತೆ ತೋರಿದೆ. ನೆವಾಡಾ ವಿಗ್ರಹದ ಹೆಸರು ಹೇಳಿಯೇ ಸಾಕಷ್ಟು ಜನ ವ್ಯಾಪಾರಸ್ಥರು ಲಾಭ ಮಾಡಿಕೊಂಡ ನಿದರ್ಶನಗಳೂ ಇವೆ. ನೆವಾಡಾ ಪುರಸಭೆಯು ತನ್ನ ನಿರ್ದೇಶಕ ಮಂಡಳಿಗೆ ತುಂಬಾ ಉತ್ತಮ ಕಾರ್ಯಸೂಚಿಗಳನ್ನು ಹಾಕಿಕೊಟ್ಟಿದ್ದು, ಎಂತಹ ಜಟಿಲ ಸಮಸ್ಯೆಗಳು ತಲೆದೋರಿದಾಗಲೂ ಅವರುಗಳು ಅವನ್ನು ಸಮರ್ಪಕವಾಗಿ ನಿಭಾಯಿಸುವ ರೀತಿ ಆ ಯೋಜನೆಗಳು ರೂಪುಗೊಂಡಿವೆ ಮಾತ್ರವಲ್ಲ, ಇತರ ರಾಜ್ಯದವರೂ ಅವನ್ನು ಅನುಸರಿಸಲು ಯೋಗ್ಯವಾದ ಯೋಜನೆಗಳವು. ಇದರ ಜೊತೆಗೆ, ನೆವಾಡಾದಲ್ಲಿ ಮತದಾನದ ತೆರಿಗೆ ಹಾವಳಿಯಿಲ್ಲ.
ನೆವಾಡಾದ ದಕ್ಷಿಣ ಭಾಗದ ಈಗಿನ ಗಡಿಪ್ರದೇಶಗಳು ಅದಕ್ಕೆ ಲಭಿಸಿದ್ದು 1866ರ ಮೇ 5ರಂದು; ಅದು ಸಹ ಅದಕ್ಕೆ ಸಾಧ್ಯವಾಗಿದ್ದು ನೆವಾಡದ ಪಶ್ಚಿಮದಲ್ಲಿ ಹರಿಯುವ ಕೊಲೊರಾಡೊ ನದಿಯ ಅರಿಜೋನಾ ಪ್ರಾಂತ್ಯದ ಪಹ್-ಉತೆ ಕಾಂಟಿ ಭಾಗವು ನೆವಾಡಾದ ಒಂದು ಭಾಗವಾಗಿ ಸೇರ್ಪಡೆಯಾದಾಗ. ಹೆಚ್ಚೂ ಕಡಿಮೆ ನೆವಾಡಾದ ದಕ್ಷಿಣದಲ್ಲಿನ 37ನೆಯ ಸಮಾನಾಂತರ ಪ್ರದೇಶವು ಸಹ ಸೇರ್ಪಡೆಯಾಗಿದ್ದು ಮತ್ತು ವರ್ಗಾವಣೆಯಾಗಿದ್ದು ಇದೆ ರೀತಿಯಲ್ಲಿ. ಆ ಪ್ರದೇಶದಲ್ಲಿ ಚಿನ್ನದ ನಿಕ್ಷೇಪವನ್ನು ಪತ್ತೆ ಹಚ್ಚಲಾಗಿದ್ದುದೇ ಅದರ ವರ್ಗಾವಣೆಗೆ ಕಾರಣವಾಗಿತ್ತು. ಈ ಕಾರಣದಿಂದಾಗಿಯೇ ನೆವಾಡಾದಲ್ಲಿ ಜನಸಂಖ್ಯೆ ಹೆಚ್ಚಲು ಕಾರಣ ಎಂದು ಅಲ್ಲಿನ ಅಧಿಕಾರೀ ವರ್ಗ ಅಂದಾಜು ಮಾಡಿತ್ತು. ಆ ಪ್ರದೇಶವು ಈಗ ಕ್ಲಾರ್ಕ್ ಕಾಂಟಿ ಎಂಬ ಹೆಸರಿನಿಂದ ಕರೆಯಲ್ಪಡುವ ಪ್ರದೇಶದ ಹೆಚ್ಚಿನ ಭಾಗವನ್ನು ಹೊಂದಿದೆ.
ಇದರ ಜೊತೆಗೆ, ನಾಲ್ಕು ಮೈಲಿ ದೂರವನ್ನು ಕ್ರಮಿಸುವ ಮೊನೋರೈಲ್ ವ್ಯವಸ್ಥೆಯು ಕೂಡ ಲಾಸ್ ವೇಗಾಸ್ ಮಹಾನಗರಕ್ಕೆ ಸಂಚಾರ ಸೇವೆಯನ್ನು ಒದಗಿಸುತ್ತದೆ. ಲಾಸ್ ವೇಗಾಸ್ ಮೊನೋರೈಲ್ ಸಂಚಾರ ವ್ಯವಸ್ಥೆಯು ಲಾಸ್ ವೇಗಾಸ್ ಸಮುದಾಯ ಭವನವನ್ನೂ ಹಾದು ಸೇರಿದಂತೆ ಇತರ ಹಲವಾರು ಕ್ಯಾಸಿನೋ ಪ್ರಾಪರ್ಟಿಗಳ ನಡುವೆ ಸಂಚಾರವನ್ನು ಒದಗಿಸುತ್ತದೆ. ಇದು ಲಾಸ್ ವೆಗಾಸ್ ಸ್ಟ್ರಿಪ್ ನ ಪೂರ್ವ ಪ್ರಾಂತ್ಯವನ್ನೂ ಸೇರಿದಂತೆ ಪ್ಯಾರಡೈಸ್ ರಸ್ತೆಯನ್ನು ಕ್ರಮಿಸಿ, ಮುಂದೆ ಬಹುತೇಕ ಮೆಕ್ ಕ್ಯಾರ್ರನ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ತಕನ ಮುಂದುವರೆಯುವ ಯೋಜನೆಯನ್ನು ಹೊಂದಿದೆ. ಕೆಲವು ಹೋಟೆಲುಗಳು ಕೂಡ ತಮ್ಮ ತಮ್ಮ ಕಟ್ಟಡಗಳ ನಡುವೆ ತಮ್ಮವೇ ಆದ ಮೊನೋರೈಲ್ ಸಂಚಾರ ವ್ಯವಸ್ಥೆಯನ್ನು ಹೊಂದಿದ್ದು, ಅವು ಉದ್ದದಲ್ಲಿ ಕೆಲ ಉದ್ದನೆಯ ಕಟ್ಟಡಗಳನ್ನು ಹೋಲುತ್ತವೆ.
ನೆವಾಡಾ ರಾಜ್ಯ ಮಾರಾಟ ತೆರಿಗೆ ವ್ಯವಸ್ಥೆಯು ಆಯಾ ಪ್ರಾಂತ್ಯಕ್ಕೆ ವ್ಯತ್ಯಾಸವಾಗುತ್ತದೆ. ರಾಜ್ಯವಾರು ಕನಿಷ್ಠ ತೆರಿಗೆಯು 6.85% ಆಗಿದ್ದು, ಇದು ಎಲ್ಕೋ, ಎಸ್ಮೆರಾಲ್ಡಾ, ಯುರೇಕಾ, ಹಂಬೋಲ್ಟ್ ಮತ್ತು ಮಿನರಲ್ ಸೇರಿದಂತೆ ಐದು ಪ್ರದೇಶಗಳಿಗೆ ಅನ್ವಯಿಸುತ್ತದೆ. ಬೇರೆಲ್ಲ ಇತರ ಪ್ರದೇಶಗಳು ಬೇರೆ ಬೇರೆ ತರಹದ ತೆರಿಗೆ ವ್ಯವಸ್ಥೆಗಳನ್ನು ಅನುಸರಿಸುತ್ತವೆ. ಕೆಲವೊಮ್ಮೆ ಎರಡೆರಡು ರಾಜ್ಯ/ಪ್ರದೇಶಗಳ ಒಟ್ಟು ಮಾರಾಟ ತೆರಿಗೆಯು 8.1%ರಷ್ಟು ಹೆಚ್ಚುವುದೂ ಉಂಟು. ಇದೇ ತೆರಿಗೆಯನ್ನೇ ಕ್ಲಾರ್ಕ್ ಪ್ರದೇಶದಲ್ಲೂ ಅಳವಡಿಸಿಕೊಳ್ಳಲಾಗಿದೆ. ಇತರ ಪ್ರಮುಖ ನಗರವಾದ ಕಾರ್ಸನ್ ಪ್ರದೇಶದಲ್ಲಿ ಇರುವ ತೆರಿಗೆಯು 7.475%ರಷ್ಟಿದ್ದರೆ, ವಾಶೋನಲ್ಲಿ 7.725%ರಷ್ಟಿದೆ. ನೆವಾಡಾದ ಕನಿಷ್ಠ ತೆರಿಗೆಯು ನಿಗದಿಯಾಗಿದ್ದು, ಜೂನ್ 1, 2009ರಂದು.
ಸಿಟಿಜನ್ಸ್ ಏರಿಯಾ ಟ್ರಾನ್ಸಿಟ್ ಎಂಬುದು ಲಾಸ್ ವೇಗಾಸ್ ಮಹಾನಗರದ ಸಾರ್ವಜನಿಕ ಸಂಚಾರ ವ್ಯವಸ್ಥೆಯಾಗಿದೆ. ಇದು ರಾಜ್ಯದಲ್ಲಿಯೇ ಲಾಸ್ ವೇಗಾಸ್ ಮಹಾನಗರದ ಅತಿ ದೊಡ್ಡ ಸಂಚಾರ ವ್ಯವಸ್ಥೆಯಾಗಿದ್ದು, ಲಾಸ್ ವೇಗಾಸ್ ಕಣಿವೆಯನ್ನೂ ಸೇರಿದಂತೆ, ಹಲವಾರು ಪ್ರದೇಶಗಳಲ್ಲಿ ದ್ವಿ-ಮಹಡಿ ಬಸ್ ಸಂಚಾರ, ಲಾಸ್ ವೇಗಾಸ್ ಸ್ಟ್ರಿಪ್ ಮತ್ತು ಇತರ ಬಸ್ ವ್ಯವಸ್ಥೆಗಳೊಂದಿಗೆ ಹಲವಾರು ಸಂಕೀರ್ಣ ಮಾರ್ಗಗಳನ್ನೂ ಹಾದು ಹೋಗುತ್ತದೆ. ರೆನೋ-ಸ್ಪಾರ್ಕ್ಸ್ ಮಹಾನಗರದ ತುಂಬಾ ಆರ್ ಟಿ ಸಿ ರೈಡ್ ಸ್ಥಳೀಯ ಸಂಚಾರ ವ್ಯವಸ್ಥೆಯನ್ನು ಒದಗಿಸುತ್ತದೆ. ರಾಜ್ಯದ ಇತರ ಸಂಚಾರ ಸಾರಿಗೆ ವ್ಯವಸ್ಥೆಗಳೆಂದರೆ, ಕಾರ್ಸನ್ ನಗರದ . ಪ್ರಾಂತ್ಯದ ಇತರ ಕೆಲವು ನಗರಗಳಲ್ಲಿಯಂತೂ ಪ್ರಾಥಮಿಕ ಹಂತದ ಸಂಚಾರ ವ್ಯವಸ್ಥೆಯೂ ಇಲ್ಲ.
ಅಮೆರಿಕದಲ್ಲಿಯೇ ನೆವಾಡಾ ಅತ್ಯಂತ ಹೆಚ್ಚು ವಸತಿ ಕೋಣೆ ಗಳನ್ನು ಹೊಂದಿರುವ ನಗರವೆಂದು ಹೆಸರಾಗಿದೆ. ಅಮೇರಿಕಾದ ಹೋಟೆಲು ಮತ್ತು ವಸತಿ ಅಸೋಸಿಯೇಷನ್ನಿನ ಸಮೀಕ್ಷೆಯ ಪ್ರಕಾರ, ನೆವಾಡಾವೊಂದರಲ್ಲಿಯೇ, 584 ಹೊಟೇಲುಗಳಲ್ಲಿ, 187,301 ಕೋಣೆಗಳಿದ್ದುವೆಂದು ಹೇಳಲಾಗಿದೆ. ಈ ವಿಷಯದಲ್ಲಿ ನೆವಾಡಾವು ಕ್ಯಾಲಿಫೋರ್ನಿಯಾ, ಟೆಕ್ಸಾಸ್, ಫ್ಲೋರಿಡಾ, ಮತ್ತು ನ್ಯೂಯಾರ್ಕ್ ನಗರಗಳಿಗಿಂತ ಸ್ವಲ್ಪವೇ ಕೆಳಗಿದ್ದರೂ, ಈ ನಗರಗಳಲ್ಲಿ ಜನಸಂಖ್ಯೆಯೂ ಹೆಚ್ಚು ಎಂಬುದನ್ನು ಅಲ್ಲಗಳೆಯಲಾಗುವುದಿಲ್ಲ. ನೆವಾಡಾದ ಪ್ರತಿ ಹದಿನಾಲ್ಕು ವಸತಿಗೃಹಗಳಿಗೆ ಒಂದು ಹೋಟೆಲು ಇದೆ. ಹಾಗೆ ನೋಡಿದರೆ, ದೇಶದಲ್ಲಿ ಪ್ರತಿ ವಸತಿ 67 ಗೃಹಗಳಿಗೆ ಒಂದು ಹೋಟೆಲಿರುವುದು ಇದರ ಎದಿರು ಕಡಿಮೆಯೇ.
ಹಲವಾರು ಜನಹಿತ ರಾಜಕೀಯ ವಾಲುವಿಕೆಗಳಿಂದಾಗಿ ನೆವಾಡಾ ಪ್ರದೇಶವು ಉತಾಹ್ ನಿಂದ ಬೇರ್ಪಡುವುದು ಫೆಡರಲ್ ಸರಕಾರಕ್ಕೆ ಬಹುಮುಖ್ಯ ಅಗತ್ಯವಾಗಿತ್ತು. ನೆವಾಡಾವನ್ನು ಹಿಡಿತದಲ್ಲಿಟ್ಟುಕೊಂಡಿದ್ದ ಮೊರ್ಮನ್ನಿನವರಲ್ಲದವರಿಗೂ ಮತ್ತು ಉತಾಹ್ ಪ್ರದೇಶದ ಬಹುತೇಕ ಭಾಗವನ್ನು ಆಕ್ರಮಿಸಿಕೊಂಡಿದ್ದ ಮೊರ್ಮನ್ನರಿಗೂ ನಡುವಿನ ಬದ್ಧ ವೈರತ್ವವೇ ಇದಕ್ಕೆ ಬಹುಮುಖ್ಯ ಕಾರಣವಾಗಿದ್ದು ಅಲ್ಲಿನ ಜನತೆಯೇ ಬೇರ್ಪಡುವಿಕೆಗೆ ಬೆಂಬಲ ಒತ್ತಾಯಿಸುತ್ತಿದ್ದರು. 1857ರ ನಂತರದ ಮೀಡೋಸ್ ಪರ್ವತ ಹತ್ಯಾಕಾಂಡದ ಬಳಿಕ ಮತ್ತು 1857-58ರ ಸುಮಾರಿನ ಉತಾಹ್ ಯುದ್ಧದ ಬಳಿಕವಂತೂ ಮೋರ್ಮನ್ ಮತ್ತು ಮೊರ್ಮನ್ನರಲ್ಲದವರಿಗೂ ನಡುವೆ ವೈರತ್ವ ಹೆಚ್ಚುತ್ತಲೇ ಹೋಯಿತು.
ಜಿಮ್ ಗಿಬ್ಬನ್ಸ್ ರಿಪಬ್ಲಿಕನ್ ನೆವಾಡಾದ ಗವರ್ನರ್ ಆಗಿದ್ದಾರೆ; ಚುನಾವಣೆ ಅಥವಾ ಅಧಿಕಾರದ ಮುಂದುವರಿಕೆಯ ಮೂಲಕ, ನೆವಾಡಾ ಸಂವಿಧಾನದ ಪ್ರಕಾರ ಪ್ರತಿ ಗವರ್ನರ್ ನಾಲು ವರ್ಷಗಳ ಎರಡು ಅವಧಿಗಳುದ್ದಕ್ಕೂ ಅಧಿಕಾರದಲ್ಲಿ ಇರಬಹುದಾಗಿದೆ. ನೆವಾಡಾಕ್ಕೆ ಅಮೇರಿಕಾ ಸಂಸತ್ತಿನ ಇಬ್ಬರು ಸೆನೆಟ್ ಸಂಸದರಿರುತ್ತಾರೆ. ಹ್ಯಾರಿ ರೀಡ್ ಮತ್ತು ಜಾನ್ ಎನ್ಸೈನ್ . ಇವರಿಬ್ಬರಿಗೂ ಅಮೇರಿಕಾದ ಶಾಸಕಾಂಗದ ಪ್ರಕಾರ ಅವಧಿಯ ಮಿತಿಗಳಿಲ್ಲ. ನೆವಾಡಾದ ಮೂವರು ಅಮೇರಿಕನ್ ರಾಷ್ಟ್ರೀಯ ಪ್ರತಿನಿಧಿಗಳೆಂದರೆ, ರಿಪಬ್ಲಿಕನ್ ಡೀನ್ ಹೆಲ್ಲರ್, ಮತ್ತು ಡೆಮೋಕ್ರ್ಯಾಟ್ಸಗಳಾದ ಶೆಲ್ಲಿ ಬರ್ಕ್ಲಿ, ಮತ್ತು ಡಿನಾ ಟಿಟಸ್.
ದಿ ಬ್ಯೂರೋ ಆಫ್ ಎಕನಾಮಿಕ್ ಅನಾಲಿಸಿಸ್ ಇಲಾಖೆಯು 2006ರಲ್ಲಿ ಮಿಸೌರಿ ರಾಜ್ಯದ ಒಟ್ಟು ಉತ್ಪಾದನೆಯು ಸುಮಾರು $225.9 ಬಿಲಿಯನ್ ಎಂದು ಅಂದಾಜಿಸುತ್ತದೆ. ಲಾಸ್ ವೇಗಾಸ್, ರೆನೋ, ತಾಹೋ ಸರೋವರ ಮತ್ತು ಲಾಫ್ಲಿನ್ ಮೊದಲಾದ ವಿಶ್ರಾಂತಿ ಧಾಮಗಳು ವಿಶ್ವದೆಲ್ಲೆಡೆಯಿಂದ ಪ್ರವಾಸಿಗರನ್ನು ಆಕರ್ಷಿಸುತ್ತವೆ. 08 ವರದಿಗಳ ಪ್ರಕಾರ ಒಟ್ಟು 266 ಜೂಜುಕೇಂದ್ರಗಳ ಪಂದ್ಯಾಟದ ವಾರ್ಷಿಕ ಆದಾಯವು ಸುಮಾರು ಒಂದು ಮಿಲಿಯನ್ ಡಾಲರುಗಳಷ್ಟು. ಅದರಲ್ಲಿ ಪಂದ್ಯಾಟದಿಂದ ಬಂದ ಲಾಭ ಸುಮಾರು 12 ಬಿಲಿಯನ್ ಡಾಲರುಗಳಷ್ಟು ಮತ್ತು ಪಂದ್ಯೇತರ ಲಾಭ ಸುಮಾರು 13 ಬಿಲಿಯನ್ನುಗಳಷ್ಟು. ನೆವಾಡಾದ ಜೂಜಿನ ಪಂದ್ಯಾಟದ ಕೇಂದ್ರಗಳಲ್ಲಿ ಲಾಭದ ಬಗೆಗಿನ ವಿವರಗಳನ್ನು ಪಡೆಯಬಹುದು.
2006, ಜನವರಿ 1ರ ಹೊತ್ತಿಗೆ ನೆವಾಡಾದ ಜಾನುವಾರುಗಳ ಸಂಖ್ಯೆ 500,000ಗಳಷ್ಟು ಮತ್ತು ಕುರಿಗಳ ಸಂಖ್ಯೆ 70,000ಗಳಷ್ಟು. ಈ ಪಶುಗಳಲ್ಲಿ ಹೆಚ್ಚಿನವು ಬೇಸಗೆಯಲ್ಲಿ ರೇಂಜ್ ಲ್ಯಾಂಡ್ ನಲ್ಲಿಯೇ ಹೊಟ್ಟೆ ತುಂಬಿಸಿಕೊಳ್ಳುತ್ತವೆ ಮತ್ತು ಚಳಿಗಾಲದಲ್ಲಿ ಅವುಗಳಿಗೆ ಹೆಚ್ಚಿನ ಮೇವನ್ನು ಪೂರೈಸಲಾಗುತ್ತದೆ. ಮಾರುಕಟ್ಟೆಯಲ್ಲಿ ಹೆಚ್ಚಿನ ಮಾರಾಟದ ಆಕರ್ಷಣೆಗಾಗಿ ಕರುಗಳನ್ನು ಹೊರರಾಜ್ಯಗಳಿಗೆ ಕಳಿಸಿ, ಅಲ್ಲಿಯ ಫೀಡ್ಲಾಟ್ ಗಲ್ಲಿ ಚೆನ್ನಾಗಿ ಮೇವುಣ್ಣಿಸಿ, ಬೆಳೆಸಿ ಕರೆತರಲಾಗುತ್ತದೆ. ಈ ಕರುಗಳಿಗಾಗಿಯೇ, ನೆವಾಡಾದ 90 ಪ್ರತಿಶತಃ ಭೂಭಾಗವನ್ನು ಆಲ್ಫಾಲ್ಫಾ ಎಂಬ ಮೇವು ಬೆಳೆಯಲು ಬಳಸಲಾಗುತ್ತದೆ. ಇದನ್ನೇ ಕರುಗಳಿಗೂ, ಜಾನುವಾರುಗಳಿಗೂ ಪೂರೈಸಲಾಗುತ್ತದೆ.
ರಾಜ್ಯದ ಹೆಚ್ಚಿನ ಭೂ ಭಾಗವು ಈ ಗ್ರೇಟ್ ಬೇಸಿನ್ ಪ್ರಾಂತ್ಯದೊಳಗೆಯೇ ಸೇರಿಕೊಂಡಿದ್ದು, ಬೇಸಗೆಯಲ್ಲಿ ಉಷ್ಣ ತಾಪಮಾನವನ್ನು ಮತ್ತು ಚಳಿಗಾಲದಲ್ಲಿ ಶೀತದ ವಾತಾವರಣವನ್ನು ಹೊಂದಿರುವ ಪ್ರದೇಶವಾಗಿದೆ. ಅಪರೂಪಕ್ಕೊಮ್ಮೆ ಎನ್ನುವಂತೆ ಅರಿಜೋನಾ ಮಾನ್ಸೂನ್ ಮಾರುತಗಳು ಬೇಸಗೆಯಲ್ಲೂ ಚಂದಮಾರುತಗಳನ್ನು ಹೊತ್ತು ತರುವುದುಂಟು. ಪೆಸಿಫಿಕ್ ಮಾರುತಗಳು ಇಡೀ ಪ್ರಾಂತ್ಯವನ್ನು ಹಿಮದ ಚಾದರದಿಂದ ಮುಚ್ಚಿಬಿಡುವುದುಂಟು. ರಾಜ್ಯದ ಅತ್ಯಂತ ಹೆಚ್ಚಿನ ಉಷ್ಣಮಾನವು ಲಾಫ್ಲಿನ್ ನಲ್ಲಿ ದಾಖಲೆಯಾಗಿರುತ್ತದೆ. . ಅತ್ಯಂತ ಕಡಿಮೆ ತಾಪಮಾನವು ರಾಜ್ಯದ ಈಶಾನ್ಯದಲ್ಲಿರುವ ಸ್ಯಾನ್ ಜಸಿನ್ಟೋದಲ್ಲಿ 1972ರಲ್ಲಿ ದಾಖಲೆಯಾಗಿದೆ.
ನಗರ ಸಲಹಾ ಮಂಡಳಿ ಮತ್ತು ನಾಗರಿಕ ಸಲಹಾ ಮಂಡಳಿಗಳು ಸಂಪೂರ್ಣವಾಗಿ ಪ್ರಾಂತ್ಯ ನಿಗಮವೇ ರೂಪಿಸುವ ಸಂಸ್ಥೆಗಳಾಗಿವೆ. ಮೂರರಿಂದ ನಾಲ್ಕು ಜನ ಸದಸ್ಯರುಗಳನ್ನು ಹೊಂದಿರುವ ಈ ಮಂಡಳಿಗಳು ಚುನಾವಣೆಯ ನಂತರ ಪಕ್ಕಾ ಸಲಹಾ ಮಂಡಳಿಗಳ ಸ್ವರೂಪ ಪಡೆದುಕೊಳ್ಳುತ್ತವೆ. ಆದರೆ, ಯಾವುದೇ ರೀತಿಯಲ್ಲಿಯೂ ತಮ್ಮನ್ನು ರೂಪಿಸಿದ ಮೂಲ ಸಂಸ್ಥೆಯನ್ನು ಕಡೆಗಣಿಸುವುದಿಲ್ಲ. ಈ ಸಲಹಾ ಸಮಿತಿಯ ಮತ್ತು ಮಂಡಳಿಯ ಸದಸ್ಯರುಗಳು ಎರಡು ವರ್ಷದ ಅವಧಿಗೆ ಚುನಾಯಿತರಾಗಿರುತ್ತಾರೆ ಮತ್ತು ಯಾವುದೇ ವೇತನವಿಲ್ಲದೆಯೇ ಸೇವೆ ಸಲ್ಲಿಸುತ್ತಾರೆ. ನಿಗಮವಾಗಲಿ ಮಂಡಳಿಯಾಗಲೀ ಯಾವುದೇ ರೀತಿಯ ಅರ್ಥಿಕ ಲಾಭವನ್ನು ಪಡೆಯದೇ, ಎದುರು ನೋಡದೆ, ಸ್ವತಂತ್ರವಾಗಿ ಕೆಲಸ ನಿರ್ವಹಿಸುತ್ತವೆ.
ಅದೇ ರೀತಿ, ಹಲವಾರು ಅಮೇರಿಕನ್ ರಾಜ್ಯಗಳು ಬಡ್ಡಿ ವ್ಯಾಪಾರದ ಕಾನೂನುಗಳನ್ನು ಹೊಂದಿದ್ದು, ಬಡ್ಡಿ ನೀಡುವವರು ಸೀಮಿತ ಬಡ್ಡಿ ದರವನ್ನು ನಿಗದಿಗೊಳಿಸಾಲು ಅನುವು ಮಾಡಿಕೊಟ್ಟಿವೆ. ಆದರೆ ಸಂಯುಕ್ತ ಸಂಸ್ಥಾನಗಳ ಕಾನೂನುಗಳು ತಮ್ಮ ಪುರಸಭೆಗಳು ಮತ್ತು ಆಡಳಿತ ಭವನಗಳು ತಮ್ಮ ತವರು ರಾಜ್ಯದಿಂದ ಕಾನೂನುಗಳನ್ನು ಕಡ ಪಡೆಯುವುದಕ್ಕೆ ಅನುಮತಿಸಿವೆ. ನೆವಾಡಾ ಉಲ್ಲೇಖಾರ್ಹವಾಗಿ ಬಡ್ಡಿ ದರದ ಕಾನೂನುಗಳನ್ನು ನಿಗದಿಗೊಳಿಸಿದೆ ಮತ್ತು ಬ್ಯಾಂಕುಗಳು ತಮಗೆ ತಿಳಿದಷ್ಟು ಬಡ್ಡಿಯನ್ನು ಸೂಚಿಸಲು ಅನುಮತಿ ನೀಡಿದೆ. ಇದರಿಂದಾಗಿಯೇ ಕಂಪನಿಗಳಲ್ಲಿ ಕ್ರೆಡಿಟ್ ಕಾರ್ಡುಗಳ ಹಾವಳಿ ಹೆಚ್ಚಾಗಿರುವುದು.
ಆಮ್ಟ್ರಾಕ್ ನ ಕ್ಯಾಲಿಫೋರ್ನಿಯಾ ಜೆಫಿರ್ ರೈಲುಮಾರ್ಗವು ಯೂನಿಯನ್ ಪೆಸಿಫಿಕ್ಕಿನ ಮೂಲ ಅಂತರ್ಖಂಡ ರೈಲುಮಾರ್ಗವನ್ನು ಬಳಸುತ್ತದೆ. ಚಿಕಾಗೋ ದಿಂದ ಪ್ರತಿದಿನ ಎಮೆರಿವಿಲ್ಲೆ, ಕ್ಯಾಲಿಫೋರ್ನಿಯಾದಿಂದ ಎಲ್ಕೋ, ರೆನೋ , ವಿನ್ನೆಮುಚ್ಚಾ ಮತ್ತು ಸ್ಪಾರ್ಕ್ ಗಳಿಗೆ ಸಂಪರ್ಕ ಕಲ್ಪಿಸುತ್ತದೆ. ಆಮ್ಟ್ರಾಕ್ ನೇರಮಾರ್ಗ ಮೋಟಾರು ವ್ಯವಸ್ಥೆಯು ಕೂಡ ಇಲ್ಲಿ ಲಭ್ಯವಿದ್ದು, ಲಾಸ್ ವೆಗಾಸಿನಿಂದ ಕ್ಯಾಲಿಫೋರ್ನಿಯಾದ ನೀಡಲ್ಸ್ ಗೆ, ಲಾಸ್ ಎಂಜಲೀಸಿಗೆ, ಮತ್ತು ಬೆಕರ್ಸ್ ಫೀಲ್ಡಿಗೆ ಸಂಪರ್ಕಸ್ ಕಲ್ಪಿಸುತ್ತದೆ; ಇತ್ತ, ನೆವಾಡಾ ಸ್ಟೇಟ್ ಲೈನ್ ನಿಂದ ಹಿಡಿದು, ಕ್ಯಾಲಿಫೋರ್ನಿಯಾದ ಸಾಕ್ರಾಮೆಂಟೋ ಗೆ ಸಂಪರ್ಕ ಕಲ್ಪಿಸುತ್ತದೆ.
ರಾಜ್ಯದ ದಕ್ಷಿಣದ ಮೂರನೆಯ ಭಾಗದಲ್ಲಿ ಲಾಸ್ ವೇಗಾಸ್ ನಗರವಿದೆ ಮತ್ತು ಅದು ಮೊಸಾವೆ ಮರುಭೂಮಿಯ ಗಡಿಯಲ್ಲಿಯೇ ಬರುತ್ತದೆ. ಚಳಿಗಾಲದಲ್ಲಿ ತೀರ ಕಮ್ಮಿ ಮಳೆಯಾಗುವ ಈ ಪ್ರದೇಶವು ಬೇಸಗೆಯಲ್ಲಿ ಅರಿಜೋನಾ ಮಾರುತಕ್ಕೆ ತೀರ ಹತ್ತಿರದಲ್ಲಿರುತ್ತದೆ. ಇಲ್ಲಿಯ ಭೂ ಪ್ರದೇಶವು ಸಾಮಾನ್ಯವಾಗಿದ್ದು, ಕೆಳಮಟ್ಟದಲ್ಲಿದೆ. ಸಾಮಾನ್ಯವಾಗಿ ಇಲ್ಲಿ ಬಿರು ಬಿಸಿಲಿನಿಂದ ಕೂಡಿದ ಬೇಸಗೆ ಮತ್ತು ಅಷ್ಟೇ ತೀಕ್ಷ್ಣವಾದ ಚಳಿಯನ್ನು ಹೊಂದಿದ ಚಳಿಗಾಲದ ದಿನಗಳು ಇರುತ್ತವೆ.
1864ರ ಅಧ್ಯಕ್ಷೀಯ ಚುನಾವಣೆಗಳಿಗೂ ಎಂಟು ದಿನಗಳಿಗೆ ಮೊದಲು ನೆವಾಡಾವನ್ನು ಕೇಂದ್ರದ 36ನೆಯ ರಾಜ್ಯವಾಗಿ ಅಧಿಕೃತವಾಗಿ ಘೋಷಿಸಲಾಯಿತು. ಆದರೆ ರಾಜ್ಯದ ಸದಸ್ಯತ್ವವನ್ನು, ನವೆಂಬರ್ 8ರಂದು ನಡೆಯಲಿದ್ದ ಅಬ್ರಹಾಂ ಲಿಂಕನ್ನರ ಮರುಚುನಾವಣೆಗಳ ಸಲುವಾಗಿ ಅಕ್ಟೋಬರ್ 31ಕ್ಕೆ ಮುಂದೂಡಲಾಗಿತ್ತು. ಅಲ್ಲದೆ, ಜಾಗತಿಕ ಯುದ್ಧಾ ನಂತರದ ಕಾಂಗ್ರೆಸ್ ಗಣರಾಜ್ಯವು ನೆವಾಡಾದ ಗಣಿ ಆಧಾರಿತ ಆರ್ಥಿಕತೆಯನ್ನು ಕೇಂದ್ರದ ಕೈಗಾರಿಕೋದ್ಯಮದ ಜೊತೆಗೆ ತಳುಕು ಹಾಕಿದ್ದೂ ಕೂಡ ರಾಜ್ಯತ್ವದ ಅವಧಿ ಮುಂದಕ್ಕೆ ಹೋಗಲು ಕಾರಣವಾಗಿತ್ತು.
ಲಾಸ್ ವೆಗಾಸಿನಲ್ಲಿ ಆಫ್ರಿಕನ್-ಅಮೇರಿಕನ್ ವಿಭಾಗಗಳೇ ಹೆಚ್ಚಿನ ಸಂಖ್ಯೆಯಲ್ಲಿದ್ದು ಅದರಲ್ಲಿ ರೆನೋವನ್ನು ಕೂಡ ಗುರುತಿಸಬಹುದಾಗಿದೆ. ಪ್ರಸ್ತುತ ಹಲವಾರು ಆಫ್ರಿಕನ್-ಅಮೇರಿಕನ್ ನೆವಾಡನ್ನರು ಕ್ಯಾಲಿಫೋರ್ನಿಯಾ ಮತ್ತು ಮಧ್ಯಪಶ್ಚಿಮದಿಂದ ಅಥವಾ ಪೂರ್ವ ಕರಾವಳಿಯಿಂದ ಬಂದವರಾಗಿದ್ದಾರೆ. ಆದರೂ, 1950ರಿಂದಲೂ ಅಮೇರಿಕಾದ ಸೇನಾ ವಿಭಾಗ, ಹೋಟೆಲ್ ಉದ್ಯಮ, ಮತ್ತು ಸಾರ್ವಜನಿಕ ಸೇವಾವಿಭಾಗಗಳಲ್ಲಿ ಕೆಲಸ ನಿರ್ವಹಿಸುತ್ತಿರುವ ಹೆಚ್ಚಿನವರು ಕಪ್ಪು ವರ್ಣೀಯ ಅಮೆರಿಕನ್ನರೇ ಆಗಿದ್ದಾರೆ.